مع الحجر الصحي لي فارضو المغرب للحد من انتشار فيروس كورونا، بزاف ديال الناس استغلو الفرصة باش يخملو الدار ويجبدو الأرشيف. المغنية رجاء بلمير قالت عبر حسابها في انستگرام، انها لقات ورقة ديال الطبيب كترجع لعام 1999 ملي كانت عندها 8 سنين، وكشفات على واحد الفعلة دارتها. وقالت رجاء أن الواليد ديالها كان مريض بالأعصاب وكياخد واحد الدوا لي ديما كيوصيوها هي وخوها ميقربوش ليه. لكن واحد نهار تناقشات مع ماماها وناضت شربات 5 ديال الحبات منو، وهادشي لي دار ليها بحال الهلوسة وخلاها كدير تصرفات مامفهوماش. الأطباء حارو في الحالة الصحية ديالها وطلبو أنها دير سكانير على راسها، وهي لأنها كانت صغيرة مقالتش ليهم أنها شربات دوا. وأكدات المغنية، أنها بقدر ما هي مبردة بقدر ما هي معصبة وردود أفعالها كيكونو قاصحين. 
فزمن كورونا.. رجاء بلمير شربات الدوا ديال الأعصاب والأطباء حارو فحالتها الصحية